ai4bharat/Pralekha huggingface dataset:
प्रधानमंत्री कार्यालय
लेह अस्पताल में घायल सैनिकों के साथ प्रधानमंत्री की बातचीत का मूल पाठ
साथियों,
मैं आज आप सब को नमन करने आया हूं। क्योंकि जिस वीरता के साथ लड़ाई लड़ी है, मैंने कुछ दिन पहले भी कहा था कि जो वीर हमें छोड़कर चले गए हैं वो भी ऐसे ही नहीं गए हैं। आप सबने मिल करके करारा जवाब भी दिया है। शायद आप घायल हैं, अस्पताल में हैं, इसलिए शायद आपको अंदाज न हो पाए। लेकिन 130 करोड़ देशवासी आप के प्रति बहुत ही गौरव अनुभव करते हैं। आपका ये साहस, शौर्य नई पीढ़ी को प्रेरणा दे रहा है और इसलिए आपका ये पराक्रम, आपका ये शौर्य और आपने ने जो किया है वो हमारी युवा पीढ़ी को, हमारे देशवासियों को आने वाले लंबे अर्से तक प्रेरणा देता रहेगा। और आज जो विश्व की स्थिति है, वहां जब ये मैसेज जाता है कि भारत के वीर जवान ये पराक्रम दिखाते हैं, ऐसी-ऐसी शक्तियों के सामने दिखाते हैं, तब तो दुनिया भी जानने को बड़ा उत्सुक रहती है कि वो जवान हैं कौन। उनकी ट्रेनिंग क्या है, उनका त्याग कितना ऊंचा है। उनका commitment कितना बढ़िया है। आज पूरा विश्व आपके पराक्रम का एनालिसिस कर रहा है।
मैं आज सिर्फ और सिर्फ आपको प्रणाम करने आया हूं। आपको छू करके, आपको देख करके एक ऊर्जा लेकर जा रहा हूं, एक प्रेरणा लेकर जा रहा हूं। और हमारा भारत आत्मनिर्भर बने, दुनिया की किसी भी ताकत के सामने कभी न झुके हैं, न कभी झुकेंगे।
ये बात मैं बोल पा रहा हूं आप जैसे वीर पराक्रमी साथियों के कारण। मैं आपको तो प्रणाम करता हूं, आपको जन्म देने वाली आपकी वीर माताओं को भी प्रणाम करता हूं। शत: शत: नमन करता हूं, उन माताओं को जिन्होंने आप जैसे वीर योद्धाओं को जन्म दिया, पाला-पोसा है, लालन-पालन किया है और देश के लिए दे दिया है। उन माताओं का जितना गौरव करें, उनको जितना सर झुका करके नमन करें, उतना कम है।
फिर एक बार साथियो, आप बहुत जल्द ठीक हो जाएं, स्वास्थ्य लाभ हो, और पुन: संयम, पुन: सहयोग, इसी विचार के साथ आओ हम सब मिल करके चल पड़ें।
धन्यवाद दोस्तों।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 218.99 करोड़ से अधिक टीके लगाए जा चुके हैं
12-14 आयु वर्ग में 4.10 करोड़ से अधिक टीके की पहली खुराक लगाई गई
भारत में कोरोना के सक्रिय मामले 28,079 हैं
पिछले 24 घंटों में 2,424 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 1.27 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 218.99 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.10 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415264
|
|
दूसरी खुराक
|
|
10119459
|
|
प्रीकॉशन खुराक
|
|
7042474
|
|
अग्रिम पंक्ति के कर्मी
|
|
पहली खुराक
|
|
18436939
|
|
दूसरी खुराक
|
|
17717567
|
||
|
प्रीकॉशन खुराक
|
|
13686910
|
|
12-14 वर्ष आयु वर्ग
|
|
पहली खुराक
|
|
41073529
|
|
दूसरी खुराक
|
|
31920574
|
|
15-18 वर्ष आयु वर्ग
|
|
पहली खुराक
|
|
61963310
|
|
दूसरी खुराक
|
|
53159399
|
|
18-44 वर्ष आयु वर्ग
|
|
पहली खुराक
|
|
561329598
|
|
दूसरी खुराक
|
|
515982127
|
|
प्रीकॉशन खुराक
|
|
97807220
|
|
45-59 वर्ष आयु वर्ग
|
|
पहली खुराक
|
|
204037803
|
|
दूसरी खुराक
|
|
197008790
|
|
प्रीकॉशन खुराक
|
|
49628526
|
|
60 वर्ष से अधिक आयु वर्ग
|
|
पहली खुराक
|
|
127674214
|
|
दूसरी खुराक
|
|
123173219
|
|
प्रीकॉशन खुराक
|
|
47795722
|
|
प्रीकॉशन खुराक
|
||
|
21,59,60,852
|
|
कुल
|
|
|
|
2,18,99,72,644
भारत में सक्रिय मामले आज 28,079 हैं। सक्रिय मामले, कुल पॉजिटिव मामलों के 0.06 प्रतिशत हैं।
नतीजतन, भारत में स्वस्थ होने की दर 98.75 प्रतिशत है। पिछले 24 घंटों में 3,393 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,57,544 हो गई है।
बीते 24 घंटे में कोरोना के 2,424 नए मामले सामने आएं।
पिछले 24 घंटों में कुल 91,458 जांच की गई हैं। भारत ने अब तक कुल 89.70 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.27 प्रतिशत है और दैनिक रूप से पुष्टि वाले मामलों की दर 2.65 प्रतिशत है।
विद्युत मंत्रालय
पावरग्रिड में टीकाकरण अभियान लगातार जारी
विद्युत मंत्रालय के अधीन सार्वजनिक क्षेत्र के उपक्रम पावरग्रिड द्वारा लगातार देश भर में अपने कर्मचारियों और उनके परिवारों को कोविड-19 महामारी से बचाने के लिए टीकाकरण अभियान चलाया जा रहा है। पावरग्रिड के सभी संस्थानों में टीकाकरण कैंप का आयोजन किए जा रहे हैं। इस टीकाकरण अभियान का आयोजन राष्ट्रीय मिशन के तौर पर किया जा रहा है।
पटना के रीजनल मुख्यालय में 19 और 20 मई 2021 को दो दिवसीय टीकाकरण कैंप का आयोजन किया गया। इस कैंप में पटना रीजनल मुख्यालय के कर्मचारियों के साथ-साथ पटना सब-स्टेशन और बिहार ग्रिड कंपनी लिमिटेड के कर्मचारियों को भी टीका लगाया गया। इस कैंप का आयोजन पटना जिला टीकाकरण विभाग की देखरेख में किया गया।
पावरग्रिड के पूर्वी रीजन - I द्वारा आयोजित इस सबसे बड़े दो-दिवसीय कैंप के दौरान 350 से अधिक लोगों का टीकाकरण हुआ जिसमें कर्मचारी, उन पर आश्रित परिवार के लोग और कॉन्ट्रैक्ट वर्कर्स शामिल थे।
टीकाकरण कैंप का आयोजन आरा, बिहारशरीफ, सहरसा और मुज्ज़फरपुर सब-स्टेशनों के कर्मचारियों, उनके परिवारजनों, कॉन्ट्रैक्ट वर्कर्स और सुरक्षा कर्मियों के लिए भी किया गया।
आईएफएससी प्राधिकरण
आईएफएससीए और सीईईडब्ल्यू ने दीर्घकालिक वित्त पर सहयोग के लिए समझौता ज्ञापन पर हस्ताक्षर किए
अंतर्राष्ट्रीय वित्तीय सेवा केन्द्र प्राधिकरण  और ऊर्जा, पर्यावरण और जल परिषद  ने दीर्घकालिक वित्त के क्षेत्र में आपसी सहायता और सहयोग के लिए एक समझौता ज्ञापन  पर हस्ताक्षर किए हैं।
भारत ने हाल ही में पर्यावरण की रक्षा और संरक्षण के लिए अपने नेतृत्व वाले वैश्विक आंदोलन के रूप में मिशन लाइफ  की शुरूआत की। इसके बाद भारत की जी20 की अध्यक्षता शुरु हुई, जिसकी विषय वस्तु "एक पृथ्वी, एक परिवार, एक भविष्य" है। निरंतरता एक सामान्य धागा है जो इन दोनों प्रयासों के माध्यम से चलता है। इस संदर्भ में, वित्त एक प्रमुख प्रवर्तक है - जैसा कि सीईईडब्ल्यू अनुसंधान द्वारा उजागर किया गया है, जिसका अनुमान है कि 2070 तक भारत के नेट जीरो लक्ष्य के लिए 10 ट्रिलियन अमरीकी डालर निवेश की आवश्यकता होगी। जीआईएफटी-आईएफएससी, भारत के भीतर समुद्र तट से दूर व्यवसाय करने वाले विशेष क्षेत्र, दीर्घकालिक वित्त के लिए एक वैश्विक केन्द्र के रूप में उभर रहे हैं। यह इस पृष्ठभूमि के लिए है कि आईएफएससीए और सीईईडब्ल्यू एक व्यापक समझौता ज्ञापन के माध्यम से सहयोग कर रहे हैं, जिसमें अनुसंधान और संयुक्त बैठकें शामिल हैं।
आईएफएससीए के अध्यक्ष श्री इंजेती श्रीनिवास ने कहा, "भारत ने जलवायु कार्य में वैश्विक नेतृत्व दिखाया है और 2070 तक शुद्ध-शून्य उत्सर्जन प्राप्त करने के लिए खुद को प्रतिबद्ध किया है। आईएफएससीए और सीईईडब्ल्यू के बीच यह समझौता ज्ञापन, दीर्घकालिक वित्त के व्यापक क्षेत्रों पर ध्यान केन्द्रित करता है, यह निरंतर विकास की दिशा में आईएफएससी के माध्यम से जलवायु लक्ष्यों को प्राप्त करने और वैश्विक पूंजी जुटाने की दिशा में एक कदम है”।
सीईईडब्ल्यू के सीईओ डॉ अरुणआभा घोष ने कहा, "हम जलवायु वित्त के बारे में बात किए बिना जलवायु कार्य के बारे में बात नहीं कर सकते। इसके लिए, उस जगह पूंजी का प्रवाह जरूरी है जहां सूरज सबसे ज्यादा चमकता है - ग्लोबल साउथ। आईएफएससीए और सीईईडब्ल्यू के बीच यह समझौता ज्ञापन भारत में दीर्घकालिक वित्त के लिए नियमों और दस्तावेजों के अनुसंधान कार्य और विकास पर गहन शोध और अन्य उभरती अर्थव्यवस्थाओं में स्थायी निवेश के लिए एक वाहक के रूप में सहयोग सुनिश्चित करेगा।"
आईएफएससीए के बारे में
आईएफएससीए अंतर्राष्ट्रीय वित्तीय सेवा केन्द्र प्राधिकरण कानून, 2019  के तहत स्थापित एक वैधानिक प्राधिकरण है, जिसे अंतर्राष्ट्रीय वित्तीय सेवा केन्द्रों  में वित्तीय उत्पादों, वित्तीय सेवाओं और वित्तीय संस्थानों को विकसित और विनियमित करने का अधिकार है। जीआईएफटी-आईएफएससी भारत में पहला आईएफएससी है। आईएफएससीए का उद्देश्य एक मजबूत वैश्विक जुड़ाव विकसित करना और भारतीय अर्थव्यवस्था की जरूरतों पर ध्यान केंद्रित करने के साथ-साथ पूरे क्षेत्र के लिए एक अंतरराष्ट्रीय वित्तीय मंच के रूप में काम करना है।
सीईईडब्ल्यू के बारे में
ऊर्जा, पर्यावरण और जल परिषद  एशिया की प्रमुख गैर-लाभकारी नीति अनुसंधान संस्थानों में से एक है। परिषद संसाधनों के उपयोग, पुन: उपयोग और दुरुपयोग को समझाने और बदलने के लिए डेटा, एकीकृत विश्लेषण और रणनीतिक पहुंच का उपयोग करती है। यह अपने उच्च गुणवत्ता वाले अनुसंधान की स्वतंत्रता पर गर्व करता है, सार्वजनिक और निजी संस्थानों के साथ साझेदारी विकसित करता है, और विस्तृत जनसमूह के साथ जुड़ता है। 2021 में, एक बार फिर 2020 ग्लोबल गो टू थिंक टैंक इंडेक्स रिपोर्ट में दस श्रेणियों में सीईईडब्ल्यू का विस्तार से चित्रण किया गया। परिषद को लगातार दुनिया के शीर्ष जलवायु परिवर्तन थिंक टैंकों में स्थान दिया गया है।
वित्त मंत्रालय
डीजीजीआई गुरुग्राम ने 7 फर्जी कंपनियों के जरिए 367 करोड़ रुपये से अधिक की धोखाधड़ी के मामले में एक शख्स को गिरफ्तार किया
गुड्स एंड सर्विस टैक्स इंटेलिजेंस महानिदेशालय  गुरुग्राम, हरियाणा की जोनल यूनिट , ने हरियाणा के बहादुरगढ़ निवासी श्री रितेष अग्रवाल को जाली, नकली और फर्जी कंपनियों का परिचालन कर फर्जी आईटीसी  प्राप्त करने और इस गलत तरह से प्राप्त आईटीसी का भुगतान सिगरेट का निर्यात दिखाकर आईजीएसटी के जरिये प्राप्त करने के आरोप में गिरफ्तार किया है।
अब तक हुई जांच से यह साबित हुआ कि मेसर्स एस.आर. इम्पेक्स के प्रोपराइटर श्री रितेष अग्रवाल एक अन्य फर्जी कंपनी मेसर्स एस.आर. इंटरनेशनल के भी नियंत्रक थे। इन कंपनियों की आपूर्ति श्रृंखला में 6 अन्य फर्जी कंपनियां – मेसर्स जोल्स ट्रेडिंग कंपनी, एएस ट्रेडर्स, एआर ट्रेडर्स, ओम ट्रेडर्स, कैपिटल इंडियाऔर एसएम इंटरप्राइज भी पाई गईं। श्री रितेष अग्रवाल इन सभी के नियंत्रक थे। इन सभी कंपनियों में श्री रितेष अग्रवाल ने वस्तु रहित चालान भरकर 376 करोड़ रुपये आईटीसी के जरिये हासिल किये। विभाग ने उनको 37.13 करोड़ रुपये का भुगतान करने की अनुमति दी।
इसके साथ ही पाया गया कि श्री रितेष अग्रवाल आदतन अपराधी हैं। पहले भी उनके खिलाफ इसी तरह की धोखाधड़ी के एक मामले में 26.53 करोड़ रुपये की मांग के संदर्भ में कारण बताओ नोटिस जारी किया जा चुका है। उस मामले में उन्होंने एक फर्जी कंपनी मेसर्स एस.एस. एंड कंपनी  चलाकर फर्जी तौर पर आईटीसी हासिल की थी।
इसके अलावा श्री रितेष अग्रवाल उर्फ रवि गुप्ता को डीजीआरए द्वारा 01.03.2019 को एक अन्य कारण बताओ नोटिस जारी किया गया था। इस मामले में उन्होंने विदेशी सुपारी के आयात के लिए फर्जी सार्टिफिकेट ऑफ ऑरिजन दिखाकर भुगतान हासिल किया था।
उनके खिलाफ दिल्ली और हरियाणा के कई स्थानों पर जांच की गई और दस्तावेजी सबूतों तथा इन कंपनियों के बहुत से आपूर्तिकर्ताओं के रिकॉर्ड किये गये बयानों के आधार पर यह पाया गया कि श्री रितेष अग्रवाल जाली, नकली और फर्जी कंपनियां बनाने तथा गलत तरीके से 376 करोड़ रुपये की आईटीसी प्राप्त करने का रैकेट चलाने का मुख्य साजिशकर्ता है। इसके बाद श्री रितेष अग्रवाल को 09.02.2021 को गिरफ्तार कर पटियाला हाउस कोर्ट, दिल्ली में डयूटी मजिस्ट्रेट के सामने पेश किया गया, जिन्होंने उसे न्यायिक हिरासत में भेजने का आदेश दिया।
मामले में आगे की जांच-पड़ताल जारी है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़  टीके लगाए जा चुके हैं
बीते चौबीस घंटों में 3,167 टीके लगाए गए
भारत में सक्रिय मरीजों की संख्या 49,015 है
सक्रिय मामलों की दर 0.11 प्रतिशत है
स्वस्थ होने की वर्तमान दर 98.71 प्रतिशत है
बीते चौबीस घंटों में 8,148 लोग स्वस्थ हुए, अब तक स्वस्थ हुए कुल लोगों की संख्या 4,43,64,841 है
पिछले 24 घंटों में 5,874 नए मामले सामने आए
दैनिक सक्रिय मामलों की दर 3.31 प्रतिशत है
साप्ताहिक सक्रिय मामलों की दर 4.25 प्रतिशत है
अब तक 92.66 करोड़ जांच की जा चुकी हैं, बीते चौबीस घंटों में 1,77,281 जांच की गई
नवीन एवं नवीकरणीय ऊर्जा मंत्रालय
इरेडा  हरित ऊर्जा परियोजनाओं में 5 वर्षों तक एनएचपीसी को सहयोग देगा; आज समझौता ज्ञापन  पर हस्ताक्षर किए गए
नवीन एवं नवीकरणीय ऊर्जा मंत्रालय  के प्रशासकीय नियंत्रण के अधीन भारतीय नवीकरणीय ऊर्जा विकास एजेंसी लिमिटेड  ने नवीकरणीय ऊर्जा परियोजनाओं के विकास में अपनी तकनीकी विशेषज्ञता का लाभ प्रदान करने के लिए आज विद्युत मंत्रालय के तहत आने वाले सार्वजनिक क्षेत्र के उपक्रम  एनएचपीसी लिमिटेड के साथ समझौता ज्ञापन  पर हस्ताक्षर किए।
इरेडा  इस समझौता ज्ञापन के तहत एनएचपीसी की नवीकरणीय ऊर्जा और ऊर्जा दक्षता एवं संरक्षण परियोजनाओं के लिए समुचित रूप से तकनीकी-वित्तीय कार्यों को परिणत करेगा। इरेडा  नवीकरणीय ऊर्जा परियोजनाओं को तैयार करने और उन्हें प्राप्त करने के उद्देश्य से एक कार्य योजना विकसित करने में एनएचपीसी को अगले 5 वर्षों तक सहयोग देगा।
इस समझौता ज्ञापन पर वर्चुअल माध्यम से इरेडा  के अध्यक्ष एवं प्रबंध निदेशक  श्री प्रदीप कुमार दास और एनएचपीसी लिमिटेड के अध्यक्ष एवं प्रबंध निदेशक  अभय कुमार सिंह ने हस्ताक्षर किए। इस मौके पर श्री चिंतन शाह, निदेशक , आईआरईडीए, श्री वाई. के. चौबे, निदेशक , श्री आर. पी. गोयल, निदेशक , और श्री विश्वजीत बासु, निदेशक , श्री वी के मैनी, कार्यकारी निदेशक , एनएचपीसी और अन्य वरिष्ठ अधिकारी भी उपस्थित थे।
समझौता ज्ञापन  पर हस्ताक्षर करने के अवसर इरेडा  के निदेशक एवं प्रबंध निदेशक ने कहा “इस समझौता ज्ञापन  ने माननीय प्रधानमंत्री के आत्मनिर्भर भारत के दृष्टिकोण के अनुरूप नवीकरणीय ऊर्जा क्षेत्र के विकास के लिए इरेडा  के निरंतर प्रयासों पर प्रकाश डाला है। यह इरेडा  और एनएचपीसी के लिए दो संगठनों के बीच एक बेहतर तालमेल बनाने का एक परिवर्तनकारी अवसर है। यह ज्ञान एवं प्रौद्योगिकी हस्तांतरण की सुविधा को संभव बनायेगा और परामर्श व अनुसंधान सेवाएं प्रदान करेगा, जोकि देश के सतत विकास में योगदान देगा। यह इरेडा  द्वारा एनएचपीसी के साथ पिछले एक महीने में हस्ताक्षरित दूसरा समझौता ज्ञापन है। इरेडा  ने दिसंबर 2020 में एसजेवीएन लिमिटेड के साथ एक समझौता ज्ञापन पर हस्ताक्षर किए हैं। हम नवीकरणीय ऊर्जा क्षेत्र के विकास के लिए अन्य सार्वजनिक उपक्रमों के साथ-साथ निजी संगठनों को अपनी परामर्श सेवाएं प्रदान करने के लिए तत्पर हैं।”
रक्षा मंत्रालय
स्वदेश में विकसित बख्तरबंद इंजीनियर टोही वाहन भारतीय सेना में शामिल
स्वदेश में विकसित अगली पीढ़ी के बख्तरबंद इंजीनियर टोही वाहन के पहले सेट को सेना प्रमुख जनरल एम एम नरवणे की उपस्थिति में पुणे में आयोजित एक औपचारिक समारोह में आज भारतीय सेना की इंजीनियर्स कोर में शामिल किया गया।
इस प्रणाली को रक्षा अनुसंधान एवं विकास संगठन  द्वारा डिजाइन किया गया है और आयुध निर्माणी मेडक तथा भारत इलेक्ट्रॉनिक्स लिमिटेड, पुणे द्वारा निर्मित किया गया है। पिछले एक साल से कोविड महामारी की वजह से लगे विभिन्न प्रतिबंधों के बावजूद भारतीय सेना को इस वाहन की आपूर्ति समय पर हो रही है। यह वाहन पानी की बाधाओं और दलदली स्थानों की टोह लेने में सक्षम है ताकि टोह लेने की क्षमता के साथ इंजीनियरिंग संबंधी कार्यों को अंजाम दिया जा सके और कमांडरों को वास्तविक समय पर अपडेट प्रदान किए जा सकें। यह प्रणाली भारतीय सेना की मौजूदा इंजीनियर टोही क्षमताओं को बढ़ाएगी और भविष्य के संघर्षों में मेकेनाइज्ड ऑपेरशन के लिहाज से एक प्रमुख गेम चेंजर साबित होगी।
युवा कार्यक्रम एवं खेल मंत्रालय
राष्ट्रपति ने राष्ट्रीय खेल और साहसिक कार्य पुरस्कार 2022 प्रदान किये
प्रमुख बिंदुः
राष्ट्रपति श्रीमती द्रौपदी मुर्मू ने आज राष्ट्रपति भवन में आयोजित एक समारोह में राष्ट्रीय खेल पुरस्कार 2022  प्रदान किये।
इस अवसर पर केंद्रीय युवा कार्यक्रम और खेल मंत्री श्री अनुराग ठाकुर, युवा कार्यक्रम और खेल राज्यमंत्री श्री निशीथ प्रामाणिक, जनजातीय कार्य मंत्री श्री अर्जुन मुंडा, सूक्ष्म, लघु एवं मध्यम उपक्रम मंत्री श्री भानु प्रताप सिंह वर्मा, जनजातीय कार्य राज्यमंत्री श्रीमती रेणुका सिंह सरूता, विदेश एवं शिक्षा राज्यमंत्री डॉ. राजकुमार रंजन सिंह, पत्तन, पोत परिवहन एवं जलमार्ग राज्य मंत्री श्री शांतनु ठाकुर, सर्वोच्च न्यायालय के सेवानिवृत्त न्यायाधीश न्यायमूर्ति एएम खानविल्कर तथा मेजर ध्यानचंद खेल रत्न पुरस्कार, द्रोणाचार्य पुरस्कार, अर्जुन पुरस्कार, ध्यान चंद जीवन पर्यंत उपलब्धि पुरस्कार, मौलाना अबुल कलाम आजाद ट्रॉफी और तेनजिंग नोर्गे राष्ट्रीय साहसिक कार्य पुरस्कार की चयन समिति के अध्यक्ष, खेल विभाग की सचिव श्रीमती सुजाता चतुर्वेदी, युवा कार्यक्रम विभाग की सचिव श्रीमती मीता राजीव लोचन तथा मंत्रालय के अन्य वरिष्ठ अधिकारी उपस्थित थे।
इस वर्ष राष्ट्रीय खेल और साहसिक कार्य पुरस्कार, 2022 में कुल 44 पुरस्कार प्रदान किये गये। अधिकतर पुरस्कृत एथलीटों को युवा कार्य मंत्रालय के खेल विभाग, भारतीय खेल प्राधिकरण, टार्गेटेड ओल्मपिक पोडियम योजना और खेलो इंडिया योजना द्वारा कई महीनों से समर्थन दिया जा रहा था। दिग्गज टेबल टेनिस खिलाड़ी शरत कमल इस वर्ष प्रतिष्ठित मेजर ध्यानचंद खेल रत्न पुरस्कार प्राप्त करने वाले अकेले खिलाड़ी हैं। शरत दिसंबर 2019 से टीओपी योजना का हिस्सा रहे हैं और उन्हें सर्वश्रेष्ठ अवसंरचनात्मक व उपकरण आधारित प्रशिक्षण दिया गया है। इस वर्ष ओलम्पिक खेलों, पैरालिम्पिक खेलों और डेफलिम्पिक्स खेलों में हिस्सा लेने वाले 25 एथलीटों को अर्जुन पुरस्कार प्रदान किये गये। भारत सरकार की प्रमुख योजना खेलो इंडिया योजना ने भी इन प्रतिभाशाली युवाओं को उभारने में महत्त्वपूर्ण भूमिका निभाई है। योजना ने उन्हें मैदानी स्तर से उठाकर शिखर तक पहुंचाया है। इस सायं जो अन्य पुरस्कार प्रदान किये गये, उनमें द्रोणाचार्य पुरस्कार, ध्यान चंद जीवन पर्यंत खेल उपलब्धि पुरस्कार, राष्ट्रीय खेल प्रोत्साहन पुरस्कार, मौलाना अबुल कलाम आजाद ट्रॉफी और तेनजिंग नोर्गे राष्ट्रीय साहसिक कार्य पुरस्कार शामिल हैं।
पुरस्कृत खिलाड़ियों के विवरण के लिये कृपया क्लिक करें
सम्बंधित लिंक
https://www.pib.gov.in/PressReleasePage.aspx?PRID=1875896
https://www.pib.gov.in/PressReleasePage.aspx?PRID=1878293
https://www.pib.gov.in/PressReleasePage.aspx?PRID=1879814
वित्त मंत्रालय
राष्ट्रीय प्रत्यक्ष कर अकादमी में भारतीय राजस्व सेवा के 74वें बैच का विदाई समारोह
राष्ट्रीय प्रत्यक्ष कर अकादमी , नागपुर में भारतीय राजस्व सेवा अधिकारियों  के 74वें बैच के शुरुआती प्रशिक्षण का समापन समारोह 29 अप्रैल, 2022 को आयोजित किया गया। इस अवसर पर उपराष्ट्रपति एम. वेंकैया नायडु मुख्य अतिथि थे। महाराष्ट्र के राज्यपाल श्री भगत सिंह कोश्यारी कार्यक्रम में विशिष्ट अतिथि थे। महाराष्ट्र सरकार के ऊर्जा, नवीन एवं नवीकरणीय ऊर्जा मंत्री श्री नितिन राउत भी इस कार्यक्रम में शामिल हुए। इस अवसर पर केंद्रीय प्रत्यक्ष कर बोर्ड  के अध्यक्ष श्री जे. बी. महापात्र और एनएडीटी के प्रधान महानिदेशक  श्री प्रवीण कुमार भी उपस्थित थे।
कार्यक्रम में मुख्य अतिथि एवं उपराष्ट्रपति श्री एम. वेंकैया नायडु ने सबसे पहले आईआरएस के 74वें बैच के प्रशिक्षु अधिकारियों को बधाई दी। उन्होंने आयकर विभाग में शामिल होने वाले इन नए अधिकारियों से आग्रह किया कि वे देश के लोगों के जीवन की गुणवत्ता को बेहतर करने की दिशा में काम करें। उन्होंने प्रशिक्षु अधिकारियों को प्रधानमंत्री द्वारा दिए गए 'मंत्र' 'रिफॉर्म, परफॉर्म एंड ट्रांसफॉर्म' यानी सुधार, प्रदर्शन एवं परिवर्तन को सुनिश्चित करके 'स्वराज' को 'सूरज' में बदलने की दिशा में प्रयास करने की भी सलाह दी। उन्होंने अब तक का सर्वाधिक आयकर संग्रह और फेसलेस योजनाओं को सफलतापूर्वक लागू करने के लिए सीबीडीटी को भी बधाई दी। उन्होंने प्रशिक्षु अधिकारियों से आग्रह किया कि वे कर संग्रह और राजस्व वृद्धि की दिशा में काम करें लेकिन उनकी कार्रवाई मनमानी नहीं होनी चाहिए। उन्होंने आह्वान किया कि उन्हें एक बिना किसी विरोध एवं बिना दखल वाली कर व्यवस्था सुनिश्चित करनी चाहिए। उन्होंने युवा अधिकारियों को प्रभावी प्रशिक्षण देने के लिए एनएडीटी को भी बधाई दी।
सीबीडीटी के चेयरमैन श्री जे. बी. महापात्र ने आयकर विभाग की ओर से गणमान्य व्यक्तियों का स्वागत किया। उन्होंने बताया कि अकादमी में प्रशिक्षण आयकर विभाग के नागरिक चार्टर द्वारा निर्देशित है और प्रशिक्षु अधिकारियों को सलाह दी कि उन्हें हमेशा याद रखना चाहिए कि वे पहले सिविल सेवक और बाद में अधिकारी हैं। उन्होंने उन्हें सकारात्मक दृष्टिकोण, सत्यनिष्ठा के सर्वोच्च मानक और अपने दृष्टिकोण को निष्पक्ष एवं दृढ़ रखने का प्रयास करने की भी सलाह दी। एनएडीटी के पीडीजी  श्री प्रवीण कुमार ने आईआरएस के 74वें बैच के प्रोफाइल के साथ-साथ विभाग में शामिल करने के प्रशिक्षण के बारे में बताया।
एनएडीटी सिविल सेवा परीक्षा के जरिये भर्ती किए गए आईआरएस  के अधिकारियों के लिए शीर्ष प्रशिक्षण संस्थान है। वे एनएडीटी में 16 महीने के शुरुआती प्रशिक्षण से गुजरते हैं जिसमें उन्हें आयकर कानून, न्यायशास्त्र, संबद्ध कानूनों, लेखा एवं कर प्रशासन पर विस्तृत जानकारी दी जाती है। आईआरएस  के 74वें बैच में 56 अधिकारी शामिल हैं जिनमें भूटान रॉयल सर्विस के 2 अधिकारी भी शामिल हैं। इसमें 21 महिला अधिकारी हैं और इसमें भारत के 19 राज्यों और केंद्रशासित प्रदेशों का प्रतिनिधित्व है।
मुख्य अतिथि ने अकादमिक और समग्र तौर पर सर्वश्रेष्ठ प्रदर्शन के लिए पदक प्रदान किए। पीडीजी  श्री प्रवीण कुमार के नेतृत्व में एनएडीटी की टीम ने गणमान्य व्यक्तियों को अपने व्यस्त कार्यक्रम से समय निकालने और आईआरएस के 74वें बैच के युवा प्रशिक्षु अधिकारियों को बहुमूल्य मार्गदर्शन करने के लिए हार्दिक आभार व्यक्त किया।
कार्मिक, लोक शिकायत एवं पेंशन मंत्रालय
केंद्रीय गृह सचिव और डीओपीटी सचिव श्री ए. के. भल्ला ने सुशासन दिवस पर ई-एचआरएमएस विवरणिका जारी की
केंद्रीय गृह सचिव और डीओपीटी सचिव श्री ए. के. भल्ला ने आज केंद्रीय कार्मिक, लोक शिकायत और पेंशन राज्यमंत्री डॉ. जितेंद्र सिंह द्वारा 25 दिसंबर, 2017 को लॉन्च की गई ई-एचआरएमएस की प्रगति रिपोर्ट जारी की। डॉ. जितेंद्र सिंह द्वारा लॉन्च की गई इलेक्ट्रॉनिक-मानव संसाधन प्रबंधन प्रणाली  में सिस्टम के 5 मॉड्यूल के 25 अनुप्रयोग थे।
ई-विवरणिका के विमोचन के बाद संबोधित करते हुए, श्री भल्ला ने कहा कि यह आने वाले समय में सभी मंत्रालयों के लिए एक अच्छा और प्रभावी टूल बन जाएगा। उन्होंने कहा कि कृत्रिम आसूचना टूल के अनुप्रयोग से नीति बनाने तथा कार्मिकों से संबंधित मामलों के निपटान में बहुत मदद मिलेगी। श्री भल्ला ने कहा कि अन्य मंत्रालयों में व्यापक रूप से इसका उपयोग करने के लिए ई-एचआरएमएस को लोकप्रिय बनाने की आवश्यकता है।
डीओपीटी की अपर सचिव श्रीमती रश्मि चौधरी ने कहा कि ई-एचआरएमएस के माध्यम से, सरकारी कर्मचारी अपनी सेवा संबंधी जानकारी प्राप्त कर रहे हैं और इसने भारत सरकार में मानव संसाधन प्रक्रियाओं को डिजिटाइज कर दिया है, जिससे कर्मचारियों को कई लाभ मिल रहे हैं और उनकी दक्षता बढ़ रही है।
ई-एचआरएमएस के उन्नत संस्करण के साथ, कर्मचारी न केवल सेवा पुस्तक, छुट्टी, जीपीएफ, वेतन आदि से संबंधित अपने सभी विवरण देख सकेंगे, बल्कि एक ही मंच पर विभिन्न प्रकार के दावों/प्रतिपूर्ति, ऋण/अग्रिमों, छुट्टी नकदीकरण, एलटीसी अग्रिम, टूर आदि के लिए भी आवेदन कर सकेंगे।
इस प्रणाली के विभिन्न लाभ हैं जैसे कि कर्मचारी और प्रबंधन के लिए डैश बोर्ड प्रदान करना, अद्यतित सेवा रिकॉर्ड, कार्यालय प्रक्रियाओं में ई-गवर्नेंस, फ़ाइलों की कम आवाजाही, त्वरित सेवा प्रदायगी, निर्णय लेने में सहायता, कर्मचारियों के समान दस्तावेज़ भंडार, मास्टर डेटा का मानकीकरण, डेटा की हस्तचालित प्रविष्टि को कम करना, हितधारकों के बीच जानकारी साझा करने में सुगमता, जवाबदेही/प्रामाणिकता के लिए ई-साइन, जीपीएफ, अग्रिमों, ऋण, प्रतिपूर्तियों के त्वरित भुगतान के लिए एमएस और ई-एचआरएमएस एकीकरण।
श्री ए. के. भल्ला के अलावा, डीओपीटी के वरिष्ठ अधिकारियों ने आज के विमोचन समारोह में भाग लिया।
ई-एचआरएमएस का अंग्रेजी संस्करण देखने के लिए यहां क्लिक करें:
ई-एचआरएमएस का हिन्दी संस्करण देखने के लिए यहां क्लिक करें:
भारतीय प्रतिस्पर्धा आयोग
सीसीआई ने अमेजन डॉट कॉम द्वारा फ्यूचर कूपन्स में हिस्सेदारी खरीद को स्वीकृति दी
भारतीय प्रतिस्पर्धा आयोग  ने आज प्रतिस्पर्धा अधिनियम, 2002 की धारा 31  के तहत अमेजन डॉट कॉम एनवी इन्वेस्टमेंट होल्डिंग्स एलएलसी  द्वारा फ्यूचर कूपन्स  लिमिटेड  में हिस्सेदारी खरीद को स्वीकृति दे दी।
प्रस्तावित अधिग्रहण दरअसल लक्षित कंपनी के वोटिंग और गैर-वोटिंग इक्विटी शेयरों के लगभग 49 प्रतिशत की खरीद से जुड़ा हुआ है। प्रस्तावित अधिग्रहण में एफसीएल, फ्यूचर कॉरपोरेट रिसोर्सेज प्राइवेट लिमिटेड और फ्यूटर रिटेल लिमिटेड से जुड़े कुछ अन्य घटक कदम शामिल हैं।
अधिग्रहणकर्ता विश्व भर में अन्य कंपनियों में निवेश करने के व्यवसाय में संलग्न है। यह अमेजन डॉट कॉम, इंक.  की एक प्रत्यक्ष सहयोगी कंपनी है और इसका वास्ता अमेजन समूह से है। एसीआई दरअसल अमेजन ग्रुप का परम मूल निकाय है।
एफसीआरपीएल प्रबंधन सलाहकार सेवाओं के साथ-साथ वस्तुओं एवं सेवाओं की ट्रेडिंग में संलग्न है और इसने फ्यूचर कंपनी समूह में भी निवेश कर रखा है।
सीसीआई का विस्तृत ऑर्डर जल्द ही उपलब्ध होगा।
सड़क परिवहन एवं राजमार्ग मंत्रालय
भारत न्यू कार असेसमेंट प्रोग्राम के लिए नियमन
सड़क परिवहन और राजमार्ग मंत्रालय ने 24 जून, 2022 को एक अधिसूचना जारी की है, जिसके तहत भारत न्यू कार असेसमेंट प्रोग्राम  के संबंध में सीएमवीआर , 1989 में एक नया नियम 126ई सम्मिलित करने का निम्नलिखित प्रस्ताव किया गया है : -
- यह देश में निर्मित या आयातित 3.5 टन से कम सकल वाहन वजन के साथ श्रेणी एम 1 श्रेणी  के स्वीकृत मोटर वाहनों पर समय-समय पर संशोधित ऑटोमोटिव उद्योग मानक -197 के अनुसार लागू होता है। यह मानदंड वैश्विक बेंचमार्क के अनुसार है और न्यूनतम नियामक आवश्यकताओं से कहीं अधिक है।
- भारत एनसीएपी रेटिंग उपभोक्ताओं को  एडल्ट ऑक्यूपेंट प्रोटेक्शन   चाइल्ड ऑक्यूपेंट प्रोटेक्शन  और  सुरक्षा सहायक प्रौद्योगिकियों के क्षेत्रों में वाहन का मूल्यांकन करके इसमें सवार लोगों की सुरक्षा के स्तर का संकेत प्रदान करेगी। एआईएस 197 के अनुसार किए गए विभिन्न परीक्षणों के खिलाफ स्कोरिंग के आधार पर वाहन को एक से पांच स्टार तक स्टार रेटिंग दी जाएगी।
यह यात्री कारों की सुरक्षा रेटिंग की अवधारणा पेश करता है और उपभोक्ताओं को संकेत के अनुसार निर्णय लेने में सक्षम बनाता है। यह देश में ओईएम द्वारा उत्पादित कारों की निर्यात क्षमता को बढ़ावा देगा और इन वाहनों में घरेलू ग्राहकों का विश्वास बढ़ाएगा। इसके अतिरिक्त यह कार्यक्रम निर्माताओं को उच्च रेटिंग अर्जित करने के लिए उन्नत सुरक्षा प्रौद्योगिकियां प्रदान करने के लिए प्रोत्साहित करेगा।
- इस कार्यक्रम के लिए सीएमवीआर 1989 के नियम 126 में शामिल आवश्यक बुनियादी सुविधाओं से सुसज्जित परीक्षण एजेंसियों में वाहनों की जांच की जाएगी।
- लागू होने की की तिथि: अप्रैल 2023 का पहला दिन।
तीस दिनों की अवधि के भीतर सभी हितधारकों से टिप्पणियां और सुझाव मांगे गए हैं।